Այդ գիրքը մյուս բազմահազար գրքերի պես թերևս կթաղվի դարերի անհատակ ավազաշերտի մեջ ու դարեր անց մի տեղից դուրս կգա. այն կգտնի ասենք աֆրիկյան ջունգլիներում թափառող մի սևամորթ կամ Սան Ֆրանցիսկոյի կամուրջներից մեկի տակ խաղացող մի երեխա, Պեկինից ոչ շատ հեռու մի գյուղում ապրող որևէ չինացի ծերուկ կամ Մադրիդի կենտրոնում ապրող մի գեղեցիկ իսպանուհի: Կգտնի ու դարերի ավազից կմաքրի չորացած էջերս` նրանցում կարդալով բոլոր գլուխներն ու նույնիսկ "Վերջաբանի փոխարեն"-ը, որը նույնիսկ ես դեռ չեմ հասցրել կարդալ...